Source: https://beta.e-justice.europa.eu/355/RO/maintenance_obligations?LATVIA&init=true&member=1
Timestamp: 2020-01-28 17:42:52+00:00

Document:
În Letonia, instanţele competente să se pronunţe, conform articolului 27 alineatului (1), cu privire la cererile de încuviinţare a executării sunt instanţele ordinare, şi anume tribunalele teritoriale - rajona (pilsētas) tiesas.
În Letonia, instanţele competente să se pronunţe, în conformitate cu articolul 32 alineatul (2), cu privire la căile de atac formulate împotriva hotărârilor emise cu privire la aceste cereri sunt tribunalele regionale (apgabaltiesas), prin intermediul tribunalului teritorial competent - rajona (pilsētas) tiesa.
Procedura de contestare a hotărârii pronunţate în apel, prevăzute de articolul 33 din regulament, pot fi formulate în faţa Senatului Curţii Supreme (Augstākās tiesas Senāts), prin intermediul tribunalului regional (apgabaltiesa).
Telefon: +371 670 203 50
Pârâtul poate solicita revizuirea cauzei în cadrul reexaminării unei hotărâri, în conformitate cu articolul 19 din regulament, prin introducerea unei cereri:
1) cu privire la reexaminarea unei hotărâri a tribunalului teritorial - rajona (pilsētas) tiesa: în faţa tribunalului regional (apgabaltiesa) competent;
2) cu privire la reexaminarea unei hotărâri a tribunalului regional (apgabaltiesa): în faţa Camerei pentru acţiuni civile a Curţii Supreme (Augstākās tiesas Civillietu tiesu palāta);
3) cu privire la reexaminarea unei hotărâri a Curţii Supreme (tiesu palāta): în faţa Departamentului pentru cauze civile a Senatului Curţii Supreme (Augstākās tiesas Senāta Civillietu departaments).
Cererea nu poate fi introdusă după expirarea termenului de depunere a titlului executoriu referitor la hotărârea în cauză, în vederea executării.
La examinarea cererii, instanţa verifică dacă circumstanţele invocate de reclamant se încadrează în condiţiile prevăzute la articolul 19 din regulament privind reexaminarea hotărârii. În caz afirmativ, instanţa anulează hotărârea şi trimite cauza spre reexaminare în faţa instanţei de fond. În caz negativ, instanţa respinge cererea. Hotărârea instanţei poate fi atacată în continuare printr-o cerere complementară (blakus sūdzība).
În Letonia, funcţiile autorităţii centrale sunt îndeplinite de către administraţia Fondului de garantare şi întreţinere.Informaţii de contact:
În Letonia, funcţiile speciale care revin autorităţilor centrale menţionate la articolul 51 din regulament sunt îndeplinite de administraţia Fondului de garantare şi întreţinere.
În Letonia, autoritatea competentă să se pronunţe, în conformitate cu articolul 21 din regulament, cu privire la cererile de respingere sau de suspendare a executării este tribunalul teritorial - rajona (pilsētas) tiesa – în a cărui jurisdicţie trebuie pusă în executare hotărârea judecătorească pronunţată în străinătate.
Letonia acceptă traducerea documentelor menţionate la articolele 20, 28 şi 40 din regulament exclusiv în limba naţională, şi anume limba letonă.
Letonia acceptă cererile menţionate la articolul 56 din regulament (anexele VI şi VII la regulament) numai în limba naţională, şi anume în letonă.
Letonia acceptă cererile de măsuri specifice (anexa V la regulament) în limba letonă sau în limba engleză.
În cazul altor comunicări, autoritatea centrală acceptă, la cerere, limba letonă sau limba engleză.
Ultima actualizare: 05/06/2019

References: articolul 32
 articolul 33
 articolul 19
 articolul 19
 articolul 51
 articolul 21
 articolul 56